Nota de premsa

**Primera reunió de treball entre la nova junta del Casino Unió Comercial i l’Ajuntament de Vilafranca**

L’Ajuntament de Vilafranca, representat pels regidors de Govern, **Aureli Ruiz** i **Anna Doblas**, van rebre la nova junta sorgida de les eleccions al Casino Unió Comercial, celebrades el passat 31 de maig, per mantenir una primera reunió de treball. La trobada es va celebrar el passat 20 de juliol.

Just acabats de prendre possessió, els membres de la Junta van reunir-se amb l’Ajuntament de Vilafranca amb l’objectiu de presentar-se, d’explicar el sistema de funcionament que volen implementar i que consistirà en l participació dels socis en la gestió mitjançant tres comissions obertes: comunicació, esportiva i social. A més, la nova junta va mostrar la voluntat de mantenir la relació de col·laboració que l’entitat ha mantingut fins ara amb l’Ajuntament de Vilafranca.

A la reunió van assistir (d’esquerra a dreta, a la fotografia): Josep Calvet (comissió de compres i manteniment), **Albert Peris** (President, comissió de relacions institucionals i comissió de patrocini), **Montserrat Marimon** (vicepresidenta, comissió Social i comissió esportiva -padel-), **Ramiro Soriano** (comissió comptable). Asseguts, **Dani Sàez** (secretari i comissió patrocini i comissió màrqueting), **Olga López** (dinamitzadora i comissió social), **Xavier Guardiet** (tresorer).

La resta de membres que formen part de la nova junta són **David Garcia** (comissió de contractació), **Marc Peris** (comissió esportiva-tennis-), i **Cristian Mestres** (comissió de comunicació i comissió màrqueting).

Vilafranca del Penedès, 31 de juliol de 2018